Document ID: 31982D0960

31982D0960
L 386/48
SLUŽBENI LIST EUROPSKE UNIJE
23.12.1982.
ODLUKA KOMISIJE
od 23. prosinca 1982.
o izmjeni Odluke Vijeća 82/734/EEZ o popisu objekata u Švicarskoj Konfederaciji odobrenih u svrhu izvoza svježeg mesa u Zajednicu
(82/960/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), a posebno njezin članak 4. stavak 1. i članak 18. stavak 1. točke (a) i (b),
budući da je Odlukom Vijeća 82/734/EEZ (2) odobren popis objekata u Švicarskoj u svrhu izvoza svježeg mesa u Zajednicu;
budući da je rutinska inspekcija učinjena primjenom članka 5. Direktive 72/462/EEZ i članka 3. stavka 1. Odluke Komisije 80/15/EEZ od 21. prosinca 1979. o nadzoru na licu mjesta koji se provodi u pogledu uvoza goveda, svinja i svježeg mesa iz zemalja koje nisu članice (3) pokazala da se razina higijene određenih objekata može smatrati zadovoljavajućom; budući da se ti objekti stoga mogu zadržati ili umetnuti na popis Zajednice;
budući da je, međutim, inspekcija pokazala da u drugim objektima u nekim slučajevima nije učinjeno dovoljno da bi se popravili higijenski standardi, a u drugim su slučajevima ti standardi podbacili; budući da uvjeti u nekim od tih pogona ne ukazuju na nužnost neposrednog povlačenja odobrenja, već opravdavaju ograničenje odobrenja Zajednice na određeno razdoblje na kraju kojega navedeno odobrenje istječe ako se u međuvremenu ne postave nužne mjere i inspekcija na licu mjesta ih ovjeri, ako to zatraže švicarska nadležna tijela ako to smatraju nužnim;
budući da je stoga nužno izmijeniti popis objekata;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Odluka 82/734/EEZ mijenja se kako slijedi:
1.
Članak 4. zamjenjuje se sljedećim:
„Članak 4.
Ova se odluka preispituje i, ako je nužno, izmjenjuje prije 30. lipnja 1983., posebno vodeći računa o mjerama koje su primijenile švicarske vlasti u polju veterinarske inspekcije i higijene klanja.”
2.
Prilog se zamjenjuje Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 23. prosinca 1982.

Labels: 0
18
17
6